ddrg/super_eurlex huggingface dataset:
A Bizottság 299/95/EK rendelete

(1995. február 14.)

a rizsre nyújtott export-visszatérítésekre vonatkozó pályázati letétek felszabadításának követelményei tekintetében az 584/75/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1869/94/EK rendelettel [1] módosított, a rizs piacának közös szervezésére vonatkozó, 1976. június 25-i 1418/76/EGK tanácsi rendeletre [2] és különösen annak 17. cikkére,

mivel a legutóbb a 409/90/EGK [3] rendelettel módosított 584/75/EGK tanácsi rendelet [4] 2. cikke megállapítja a pályázatok benyújtásának módját; mivel ez a módszer a modern távközlési eszközöknek köszönhetően javítható;

mivel a rendelet 7. cikke meghatározza a pályázati letét felszabadításának követelményeit; mivel, ha a pályázatot elfogadták, ez a letét a rendszer hatékonyságának csökkentése nélkül felszabadítható azokban az esetekben, amikor a sikeres pályázó igazolja, hogy az exportengedély kiadásához szükséges letétet elhelyezte;

mivel az e rendeletben előírt intézkedések összhangban vannak a Gabona- és Rizspiaci Irányítóbizottság véleményével,

ELFOGADTA EZT A RENDELETET:

1. cikk

Az 584/75/EGK rendelet a következőképpen módosul:

1. A 2. cikkben:

a) Az (1) bekezdés helyébe a következő szöveg lép:

"(1) Az írásban elkészített pályázatokat vagy személyesen nyújtják be a tagállam illetékes hatóságához, vagy valamely távközlési eszközzel, írásos úton juttatják el a hatósághoz.";

b) Az (5) bekezdés helyébe a következő szöveg lép:

"(5) Egy pályázatot annak benyújtását követően már nem lehet visszavonni."

2. A 7. cikk helyébe a következő szöveg lép:

"7. cikk

A pályázati letétet fel kell szabadítani, ha:

a) a pályázatot nem fogadták el;

b) a sikeres pályázó igazolta, hogy a Bizottság 891/89/EGK rendeletének [5] 12. cikkében előírt letétet elhelyezte.

Ha a 2. cikk (3) bekezdésének b) pontjában említett vállalást nem tartják be, a pályázati biztosíték, a vis maior eseteket kivéve, elvész."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1995. február 14-én.

a Bizottság részéről

Franz Fischler

a Bizottság tagja

[1] HL L 197., 1994.7.30., 7. o.

[2] HL L 166., 1976.6.25., 1. o.

[3] HL L 43., 1990.2.17., 21. o.

[4] HL L 61., 1975.3.7., 25. o.

[5] HL L 94., 1989.4.7., 13. o.

--------------------------------------------------
Hivatalos Lap L 036 , 16/02/1995 o. 0001 - 0001



A Bizottság 306/95/EK rendelete (1995. február 15.) az intervenciós hivatalok által felvásárolt termékek raktározásáról és szállításáról szóló 1055/77/EGK tanácsi rendelet alkalmazására vonatkozó közös részletes szabályok megállapításáról szóló 3515/92/EGK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel az intervenciós hivatalok által felvásárolt termékek raktározásáról és szállításáról szóló, 1977. május 17-i 1055/77/EGK tanácsi rendeletre [1] és különösen annak 4. cikkére, mivel Ausztria, Finnország és Svédország Európai Unióhoz történő csatlakozása miatt a 3515/92/EGK bizottsági rendeletben [2] nyelvi kiigazításokat kell végrehajtani; mivel az e rendeletben előírt intézkedések összhangban vannak az érintett irányító bizottságok véleményével, ELFOGADTA EZT A RENDELETET: 1. cikk A 3515/92/EGK rendelet a következőképpen módosul: 1. a 2. cikk második albekezdése a következő bejegyzésekkel egészül ki: "– Interventionsprodukter som innehas av … (interventionsorganets namn och adress) för lagring i… (berört land och adress till det tilltänkta lagringsstället). Tillämpning av artikel 2 första strecksatsen i förordning (EEG) nr 1055/77 – Interventiotuotteita, jotka ovat … (interventioelimen nimi ja osoite) hallussa ja jotka on tarkoitus varastoida … (kyseessä olevan maan ja ehdotetun varastointipaikan osoite). Asetuksen (ETY) N:o 1055/77 2 artiklan ensimmäisen luetelmakohdan mukainen soveltaminen."; 2. az 5. cikk első albekezdése a következő bejegyzésekkel egészül ki: "– Interventionsprodukter – överföringsförfarande, – Interventiotuotteita – siirtotoimi". 2. cikk Ez a rendelet az Európai Közösségek Hivatalos Lapjában való kihirdetésének napján lép hatályba. Ezt a rendeletet 1995. január 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1995. február 15-én. a Bizottság részéről Franz Fischler a Bizottság tagja [1] HL L 128., 1977.5.24., 1. o. [2] HL L 355., 1992.12.5., 15. o. --------------------------------------------------
A Tanács 463/96/EK rendelete

(1996. május 11.)

a 3906/89/EGK rendeletnek a gazdasági támogatás Macedónia Volt Jugoszláv Köztársaságra történő kiterjesztésére irányuló módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 3906/89/EGK rendelet [3] tartalmazza azon gazdasági támogatásról szóló rendelkezéseket, amely támogatás célja a gazdasági és társadalmi reformok segítése számos közép- és kelet-európai országban;

mivel a szóban forgó rendelet melléklete felsorolja azon országokat, amelyek ilyen támogatásban részesülhetnek;

mivel Macedónia Volt Jugoszláv Köztársaságot 1993. április 8-án az Egyesült Nemzetek Szervezetének Közgyűlése ezen ideiglenes néven elismerte;

mivel segíteni kell az ország stabilizációját, és támogatni kell a gazdasági reformokra és a demokrácia megerősítésére irányuló lépéseket;

mivel ezért az új államot hivatalosan fel kell venni a 3906/89/EGK rendelet szerinti kedvezményezett országok listájára,

ELFOGADTA EZT A RENDELETET:

1. cikk

A 3906/89/EGK rendelet melléklete a következő országgal egészül ki: "Macedónia Volt Jugoszláv Köztársaság".

2. cikk

Ez a rendelet az Európai Közösségek Hivatalos Lapjában való kihirdetést követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. március 11-én.

a Tanács részéről

az elnök

L. Dini

[1] HL C 231., 1993.8.27.

[2] HL C 65., 1996.3.4.

[3] HL L 375., 1989.12.23., 11. o. A legutóbb az 1366/95/EK rendelettel (HL L 133., 1995.6.17., 1. o.) módosított rendelet.

--------------------------------------------------
A Bizottság 957/96/EK rendelete

(1996. május 30.)

a marha- és borjúhúságazatban a 3665/87/EGK, a 3719/88/EGK és az 1964/82/EGK rendelettől való eltérésre vonatkozó külön intézkedésekről szóló 773/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 894/96/EK bizottsági rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 13. cikke (12) bekezdésére,

mivel a 773/96/EK bizottsági rendelet [3] egyes exportügyletek szabályozására külön intézkedéseket állapít meg tekintve, hogy számos harmadik ország védintézkedéseket hozott a szarvasmarhák szivacsos agyvelőbántalma ellen;

mivel a 773/96/EK rendelet 5. cikkének (1) bekezdése szerint 60 napról 120 napra hosszabbították azt a határidőt, amelyen belül az áruknak el kell hagyniuk a Közösség vámterületét; mivel az említett rendelet 5. cikkének (2) bekezdése értelmében 60 nap az az időtartam, amely alatt a termékeket felfüggesztő eljárás alá lehet helyezni egy vámszabad területen vagy vámszabad raktárban;

mivel ezek a határidők túl rövidnek bizonyultak a piaci szereplők számára, hogy másik értékesítési helyet találjanak e termékeknek; mivel ezért ezeket a határidőket értelemszerűen 120, illetve 150 napra kell meghosszabbítani;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 773/96/EK rendelet a következőképpen módosul:

1. az 5. cikk (1) bekezdésében a "120 nap"-os időtartam helyébe "150 nap" lép;

2. az 5. cikk (2) bekezdésében a "60 nap"-os időtartam helyébe "120 nap" lép.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1996. május 30-tól kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. május 30-án.

a Bizottság részéről

Franz Fischler

a Bizottság tagja

[1] HL L 125., 1996.5.23., 1. o.

[2] HL L 148., 1968.6.28., 24. o.

[3] HL L 104., 1996.4.27., 19. o.

--------------------------------------------------
A Bizottság 2068/96/EK Rendelete

(1996. október 29.)

a sertéshúst illetően egyes vámkontingensek alkalmazására vonatkozó részletes szabályok megállapításáról szóló 1432/94/EK és 1486/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 22. cikkére,

mivel az 1593/95/EK rendelettel [3] módosított, a sertéshúsra és egyes más mezőgazdasági termékekre vonatkozó egyes közösségi vámkontingensek megnyitásáról és kezelésük szabályozásáról szóló 774/94/EK tanácsi rendeletben előírt behozatali szabályok sertéshúságazatban történő alkalmazása részletes szabályainak megállapításáról szóló, 1994. június 22-i 1432/94/EK bizottsági rendelet [4] alapján, valamint az 1176/96/EK rendelettel [5] módosított, a sertéshús ágazatban vámkontingens megnyitásáról és kezelésének szabályozásáról szóló, 1995. június 28-i, 1486/95/EK Bizottság rendelet [6] alapján egyes sertéshústermékek tekintetében vámkontingenseket ítéltek meg; mivel az Európai Közösség és a harmadik országok közötti kereskedelem elősegítése érdekében lehetővé kell tenni sertéshústermékek kivitelét a származási országból történő kivitel kötelezettsége nélkül, amelyet mindazonáltal statisztikai okokból a kiviteli engedély 8. szakaszában fel kell tüntetni;

mivel ezeknek az előírásoknak azokra a behozatali engedélyekre kell vonatkozniuk, amelyek érvényességi ideje még nem járt le, és amelyeket még nem, vagy még csak részben használtak fel;

mivel az ebben a rendeletben előírt intézkedések összhangban vannak a Sertéshús Irányítóbizottságának véleményével,

ELFOGADTA EZT A RENDELETET:

1. cikk

Az 1432/94/EK rendelet 3. cikkének c) pontja helyébe a következő rendelkezés lép:

"c) Az engedélykérelmek és az engedélyek 8. szakaszában a származási országot kell feltüntetni."

2. cikk

Az 1486/95/EK rendelet 4. cikkének c) pontja helyébe a következő rendelkezés lép:

"c) Az engedélykérelmek és az engedélyek 8. szakaszában a származási országot kell feltüntetni."

3. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet azokra az importengedélyekre vonatkozik, amelyek érvényességi ideje még nem járt le, és amelyeket még nem vagy még csak részben használtak fel.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. október 29-én.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 282., 1975.11.1., 1. o.

[3] HL L 150., szám, 1995.7.1., 94. o.

[4] HL L 156., 1994.6.23., 14. o.

[5] HL L 155., 1996.6.28., 26. o.

[6] HL L 145., 1995.6.29., 58. o.

--------------------------------------------------
A Bizottság 904/96/EK rendelete

(1996. május 21.)

egyes tej és tejtermékek piaci árát és összegét, amelyek ECU-ben kifejezett értékét a mezőgazdasági átváltási arányok korrekciós tényezőjének eltörlése következtében kiigazították, 1995. február 1-je előtt rögzítő rendeletek módosításáról szóló 1802/95/EK rendelet második alkalommal történő helyesbítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2931/95/EK bizottsági rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 5c. cikkének (7) bekezdésére,

mivel a 2700/95/EK rendelettel [3] módosított 1802/95/EK bizottsági rendelet [4] mellékletében egy elírás helyesbítésre szorul;

mivel az e rendeletben előírt intézkedések összhangban állnak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

Az 1802/95/EK rendelet melléklete a következő sorral egészül ki az 1547/87/EGK rendelet után és az 570/88/EGK rendelet előtt:

"(ECU) |

1 | 2 | 3 | 4 | 5 |

Rendelet | Hivatkozások | Előző összeg átváltással | Új összeg átváltás nélkül | Az 1995. szeptember 1-jétől alkalmazandó új összeg |

1589/87/EGK | 4. cikk (1) bekezdés | 40 | 48,30 | 48" |

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. május 21-én.

a Bizottság részéről

Franz Fischler

a Bizottság tagja

[1] HL L 307., 1995.12.20., 10. o.

[2] HL L 148., 1968.6.28., 13. o.

[3] HL L 280., 1995.11.23., 24. o.

[4] HL L 174., 1995.7.26., 27. o.

--------------------------------------------------
A Tanács 818/96/EK rendelete

(1996. április 29.)

a tojásra vonatkozó egyes forgalmazási előírásokról szóló 1907/90/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a tojáspiac közös szervezéséről szóló, 1975. október 29-i 2771/75/EGK tanácsi rendeletre [1] és különösen annak 2. cikke (2) bekezdésére,

tekintettel a Bizottság javaslatára,

mivel az 1907/90/EGK rendelet [2] a tojásra vonatkozóan forgalmazási előírásokat állapít meg;

mivel az 1907/90/EGK rendelet nem alkalmazható a termelők részéről a kiskereskedőknek történő közvetlen értékesítésre Finnország egyes régióiban, tekintettel a tojás piaci értékesítésének e régiókra jellemző sajátos feltételeire; mivel az e régiókat felsoroló jegyzéket jelenleg módosítani kell, figyelembe véve a piaci értékesítés fejlettebb feltételeit, ami a csomagolóközpontok növekvő számának köszönhető Finnország kevésbé távoli területein; mivel e jegyzék jövőbeni csökkentésének elősegítése érdekében ezeket a 2771/75/EGK rendelet 17. cikkének megfelelően kell elfogadni,

ELFOGADTA EZT A RENDELETET:

1. cikk

Az 1907/90/EGK rendelet a következőképpen módosul:

1. A 2. cikk (3) bekezdése a következő albekezdéssel egészül ki:

"Finnország régióinak a II. mellékletben foglalt jegyzékét a 2771/75/EGK rendelet 17. cikkében megállapított eljárásnak megfelelően lehet csökkenteni.";

2. A II. melléklet helyébe az e rendelet mellékletében szereplő II. melléklet lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1996. április 29-én.

a Tanács részéről

az elnök

W. Luchetti

[1] HL L 282., 1975.11.1., 49. o. A legutóbb a 2916/95/EK rendelettel (HL L 305., 1995.12.19., 49. o.) módosított rendelet.

[2] HL L 173., 1990.7.6., 5. o. A legutóbb a 3117/94/EK rendelettel (HL L 330., 1994.12.21., 4. o.) módosított rendelet.

--------------------------------------------------

MELLÉKLET

II. MELLÉKLET

A 2. cikk (3) bekezdésében említett finnországi régiók

- Lappi,

- Oulu,

- Pohjois-Karjala,

- Kuopio

tartományok.

Az Åland-szigetek.

--------------------------------------------------
A Bizottság 2304/96/EK rendelete

(1996. november 29.)

a gabonaintervenciós központok meghatározásáról szóló 2273/93/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 923/96/EK rendelettel [1] módosított, a gabona piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 5. cikkére,

mivel a legutóbb a 2627/95/EK rendelettel [3] módosított 2273/93/EGK bizottsági rendelet [4] melléklete felsorolja az intervenciós központokat; mivel Finnország kérte e melléklet módosítását; mivel e kérésnek eleget kell tenni;

mivel Finnországban az intervenció megnyitásának időpontja november 1-je;

mivel az e rendeletben foglalt intézkedések összhangban állnak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2273/93/EGK rendelet mellékletének "SUOMI" része a következőképpen módosul:

- "Naantali" helyébe "Turku" lép,

- "Koria"-ból "Koria-Kouvola" lesz.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Rendelkezéseit 1996. november 1-jétől kell alkalmazni.

Ez a rendelet egészében kötelező és közvetlenül alkalmazandó valamennyi tagállamban.

Kelt Brüsszelben, 1996. november 29-én.

a Bizottság részéről

Franz Fischler

a Bizottság tagja

[1] HL L 126., 1996.5.24., 37. o.

[2] HL L 181., 1992.7.1., 21. o.

[3] HL L 269., 1995.11.11., 7. o.

[4] HL L 207., 1993.8.18., 1. o.

--------------------------------------------------
A Bizottság 2400/96/EK rendelete

(1996. december 17.)

egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba való bejegyzéséről

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [1] és különösen annak 6. cikke (3) és (4) bekezdésére,

mivel a 2081/92/EGK rendelet 5. cikkével összhangban a tagállamok továbbították a Bizottságnak az egyes elnevezések földrajzi jelzésként vagy eredetmegjelölésként való bejegyzésére vonatkozó kérelmeiket;

mivel az említett rendelet 6. cikkének (1) bekezdésével összhangban megállapították, hogy a kérelmek megfelelnek a rendeletnek, különösen abban a tekintetben, hogy a kérelmek tartalmazzák a rendelet 4. cikkében előírt valamennyi adatot;

mivel a kérdéses elnevezéseknek az Európai Közösségek Hivatalos Lapjában való közzétételét követően [2] nem érkezett tiltakozás a Bizottsághoz;

mivel következésképpen ezeket az elnevezéseket be kell jegyezni az Oltalom alatt álló eredetmegjelölések és földrajzi jelzések nyilvántartása elnevezésű nyilvántartásba, és ezáltal ezek a Közösség egész területén földrajzi jelzésként vagy eredetmegjelölésként oltalmat élveznek,

ELFOGADTA EZT A RENDELETET:

1. cikk

Az e rendelet mellékletében található elnevezéseket mint oltalom alatt álló földrajzi jelzéseket (OFJ) vagy oltalom alatt álló eredetmegjelöléseket (OEM) bejegyzik a 2081/92/EGK rendelet 6. cikkének (3) bekezdésében előírt "Oltalom alatt álló eredetmegjelölések és földrajzi jelzések nyilvántartása" elnevezésű nyilvántartásba.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. december 17-én.

a Bizottság részéről

Franz Fischler

a Bizottság tagja

[1] HL L 208., 1992.7.24., 1. o.

[2] HL C 130., 1996.5.3., 7., 9. és 10. o.

--------------------------------------------------

MELLÉKLET

AZ EK-SZERZŐDÉS II. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Friss hús és belsőség:

SPANYOLORSZÁG:

- Ternera Gallega (OFJ)

Hústermékek:

PORTUGÁLIA:

- Presunto de Barrancos (OEM)

Gyümölcs-, zöldség- és gabonafélék:

SPANYOLORSZÁG:

- Berenjena de Almagro (OFJ)

DÁNIA:

- Lammefjordsgulerod (OFJ)

--------------------------------------------------
31997R1729R(01)
1997.9.5. L 243/1 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a cukorágazatban az árak vagy a tárolási díj változását követ ően egyes el őzetesen rögzített export-visszatérí-
tések kiigazításáról szóló 1729/97/EK bizottsági rendelethez
(Az Európai Közösségek Hivatalos Lapja L 243.,1997.9.5., 1. o.; magyar nyelv űkülönkiadás 3. fejezet, 21. kötet, 375. o.)
1. A 4. cikk (1) bekezdésében
a következ őszövegrész : „… alá tartozó szabványmin őségűnyerscukor …”
helyesen : „… alá tartozó standard min őségűnyerscukor …”;
2. a 4. cikk (2) bekezdésében
a következ őszövegrész : „… említett szabványmin őségét ől, az (1) bekezdéssel összhangban …”
helyesen : „… említett standard min őségét ől, az (1) bekezdéssel összhangban …”.03/45. kötet 278 Az Európai Unió Hivatalos Lapja HU
A Tanács 1049/97/EK rendelete

(1997. június 9.)

az Északnyugat-atlanti Halászati Szervezet (NAFO) szabályozási területén működő közösségi halászhajók esetében alkalmazandó Európai Közösségi megfigyelőrendszer létrehozásáról szóló 3069/95/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a 3069/95/EK rendelet [3] rendelkezéseket fogadott el a megfigyelők kijelöléséről és feladatairól, valamint azon közösségi halászhajók parancsnokainak kötelezettségeiről, amelyek halászati tevékenységet folytatnak vagy készülnek folytatni az Északnyugat-atlanti Halászati Szervezet (NAFO) szabályozási területén;

mivel a NAFO Halászati Bizottsága 1996. szeptember 13-án ajánlást fogadott el a megfigyelői rendszer módosításáról;

mivel a NAFO-egyezmény XI. cikkének megfelelően az ajánlás 1996. november 13-tól kötelezővé vált a Közösség számára;

mivel ezért a 3069/95/EK rendeletet módosítani kell annak érdekében, hogy a közösségi halászhajók parancsnokait és a rendszerre kijelölt megfigyelőket kötelezzék az ajánlás betartására,

ELFOGADTA EZT A RENDELETET:

1. cikk

A 3069/95/EK rendelet I. melléklete a következőképpen módosul:

1. A 2. e) pont a következő rendelkezéssel egészül ki:

"különösen a megfigyelők, amennyiben a körülmények megengedik, a következő mintavételi rendszert követve gyűjtenek adatokat a visszaengedett mennyiségekről és a megtartott méreten aluli halakról:

i. minden hálókiemelés esetében fel kell jegyezni a teljes kifogott mennyiség fajonkénti becsült tömegét, továbbá a visszaengedett mennyiség fajonkénti becsült tömegét;

ii. minden tizedik kiemelésből fajonként részletes mintát kell venni, és a lemért minta tömegén kívül fel kell tüntetni a fogás partra kerülő, illetve visszaengedett részét képviselő részletes számadatokat is;

iii. valahányszor a halászat helyszíne 5 tengeri mérföldnél távolabbra tevődik át, az i. és ii. pontban leírt ciklus újra kezdődik;"

2. A 3. i. pont utolsó mondata helyébe a következő rendelkezés lép: "A hajó parancsnokának engedélyeznie kell a megfigyelő számára a hajó összes dokumentumának (hajónapló, kapacitásterv, termelési hajónapló vagy rakodási terv) és a hajó különböző részeinek – beleértve szükség esetén a megtartott és a visszaengedni szándékozott fogásnak – megtekintését, elősegítve ezzel a megfigyelő feladatainak teljesítését."

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1997. június 9-én.

a Tanács részéről

az elnök

G. Zalm

[1] HL C 25., 1997.1.25., 12. o.

[2] HL C 167., 1997.6.2.

[3] HL L 329., 1995.12.30., 5. o.

--------------------------------------------------